Kudurin neman amincewa da kasar Falasdinu | Labarai | DW | 29.11.2014
Kudurin neman amincewa da kasar Falasdinu
Kungiyar Hadin Kan Larabawa ta ce Jordan za ta mika sabon daftarin kudurin da zai samar da wa'adin girka kasar Falasdinu ga Kwamitin Sulhun MDD
Kasar Jordan wadda ta kasance mamba a kwamitin sulhun Majalisar Dinkin Duniya daga yankin Larabawa za ta gabatar da wani daftarin kudurin da zai sanya wa'adin tsawon lokacin da za a dauka domin girka kasar Falsadinu, a nan da 'yan kawanaki masu zuwa. Shugaban Kungiyar Hadin-kan Larabawa Nabil Araby ne ya tabbatar da wani labari.
A cewar kamfanin dillancin labaran Reuters Babban jami'in kungiyar larabawan ya ce an dade ana kunbiya-kunbiya kan wannan bukata ta samar da kasar Falasdinu, amma abin da ya kasance sabo a wannan karon shi ne Falasdinu da kanta, ta yanke shawarar zuwa Kwamitin Sulhun Majalisar Dinkin Duniya, da daftarin kudurin Larabawa ta hanyar kasar Jordan.
Muhimman kalmomi Jordan, Hadaddiyar Kungiyar Larabawa, MDD, Kwamitin Sulhu
Permalink https://p.dw.com/p/1Dx8d